《詹阁学持国挽诗二首 其二》
宋代·刘一止

至行无瑕玷，今人见古人。伤时心独切，接物语能真。

丘壑寻春旧，松杉堕泪新。飘零一樽酒，无复听谆谆。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。